கேள்வி: அரண்மனைக்காரன் தெரு - வரலாறு பற்றி நீங்கள் என்ன அறிந்துள்ளீர்கள்?
பதில்: File:Front view of Kacchaaleeshwarar Koil, Chennai.jpg பொது ஊழி 780 ஆம் ஆண்டு கேரளத்தின் மலபார் கடற்கரையில் தாமஸ் கானாதான் இந்தியாவில் கால் பதித்த முதல் ஆர்மேனியர் ஆவார். அவரது மூலம் அல்லது பணி பற்றி அதிகம் அறியப்படவில்லை. சென்னையில் ஆர்மேனியர்கள் 1600-களில் இருந்ததாக வரலாற்றுப் பதிவுகள் உள்ளன. சென்னை பரங்கிமலைக்கு அருகில் 1663-ம் ஆண்டு அடக்கம் செய்யப்பட்ட கோஜா டேவிட் மார்கர் என்பவரின் கல்லறை அதற்குச் சான்று. சென்னை ஆர்மீனியர்கள்தான் பரங்கி மலை மீது உள்ள தோமா (திருத்தூதர்) கல்லறையைக் கண்டுபிடித்தவர்கள் என்றும் ஆர்மீனியர்களே 16 ஆம் நூற்றாண்டில் போர்த்துகீசியர்களை இங்கு அழைத்துவந்தவர்கள் என நம்பப்படுகிறது. பரங்கிமலைக்கு மேலிருந்த அந்தப் பழமையான தேவாலயம்தான் ஆர்மேனியக் கப்பல்களுக்கும் போர்த்துகீசிய கப்பல்களுக்கும் கலங்கரை விளக்கமாகத் திகழ்ந்துள்ளது. ஆர்மீனியர்களின் வர்த்தகத்தில் பட்டு, மசாலா பொருட்கள் இரத்தினக் கற்கள் இடம்பெற்றன. சென்னையில் வசித்த கடைசி ஆர்மேனியரின் பெயர் மைக்கேல் ஸ்டீபன். அவர் சென்னையை விட்டுச் சென்றுவிட்டார்.